# Kildeopgave til slaveri i Romerriget

I skal i dag lave en øvelse der hedder Ekspert-puslespil. Hver person i jeres gruppe får ansvar for at analysere en kilde, der omhandler slaveri. I mødes i ekspertgrupper med andre elever fra andre grupper, som har fået samme kilde. I skal nu forberede et kort oplæg hvor I præsenterer jeres kilde og anvender det funktionelle kildebegreb på kilden.

**Brug de nedenstående spørgsmål som guidelines for det oplæg du skal holde om kilden.**

Intro: Lav et kort resume af kilden.

1. Hvilken historisk problemstilling (spørgsmål) kan kilden være god til at svare på? Begrund dit svar med eksempler og citater.
2. Hvad skal man være opmærksom på når man læser kilden? Fx se nedenstående spørgsmål:
3. Hvilken holdning har kildens afsender til slaver. Find eksempler i teksten.
4. Kan du ud fra din viden sige noget om hvorvidt afsenderen af kildens holdning er repræsentativ for den generelle holdning til slaver i Romerriget på det tidspunkt, hvor kilden er skrevet?
5. Er der andet fra kilden som er interessant eller giver dig en ny viden om slaver og slaveri i Romerriget?

**Ekspertgrupper:**

**Nr. 1: Varro: Om landbrugets slaver (side 102-103)**

**Nr. 2: Seneca: Om slaveri (side 105-106)**

**Nr. 3: Plinius den Yngre: Mordet på en senator (Side 106-107)**

**Nr. 4: Martin Zimmermann: Om nutidens moralske syn på gladiatorkampe (side 108-109)**

Når ekspertgrupperne har arbejdet med kilderne, går de når SN siger det, tilbage til deres oprindelige gruppe og holder et oplæg på 3-5 minutter om deres kilde. Husk at de andre i din gruppe ikke har læst kilden så vær god til at bruge citater fra kilden som belæg for dine påstande om kilden.